barrister
Store norske leksikon,Jus,Engelsk-amerikansk rett
Barrister er i en del Common Law-jurisdiksjoner i Storbritannia og i USA betegnelse på skrankeadvokater, i motsetning til solicitors. Barristers er selvstendig næringsdrivende i laug (Inns of Court), som oftest står for utdannelsen. De regnes som rettens tjenere og forholder seg i regelen bare til klientene gjennom en solicitor.
Etter lang praksis kan en «junior» barrister bli utnevnt til King's Counsel (K.C.) eller Queen's Counsel (Q.C.) («take silk»); tittelen varierer med monarkens kjønn. Disse hører absolutt til eliten i rettsvesenet. Vesentlige dommerembeter blir som regel besatt med barristers.Common Law-land som ikke har barristers har som regel en egen bar exam, som er nødvendig for å kunne opptre som skrankeadvokat. Les mer i Store norske leksikon advokat